《赠严黎二师》
宋代·赵蕃

往者闻三益，今焉欠一夔。
寄诗曾并达，得报乃相遗。
自说斯人死，尤怀一见思。
高楼虽物外，好句必天涯。
渺渺烟霞趣，萧萧蔬筍姿。
遍参真已悟，换骨久其时。
以彼大成就，而余深惑疑。
刀圭如乞与，瓶锡讵难随。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。